Ikú ń bọ̀ lọ́dọ̀ wa. Bab-onírùngbọ̀n àti èmi náà sì ń tọ̀ ọ́ lọ. Bígbà tí a pàdé rẹ̀ ó kí Baba-onírùngbọ̀n ṣùgbọ́n kò kí mi. Lẹ́hìn èyí, ó yípadà ó ń bá ọ̀nà ilé rẹ̀ lọ, àwa náà ń tẹ̀lé e, bẹ́l ni òun àti Baba-ońrùngbọ̀n ń sọ̀rọ̀ bí wọ́n tí ń lọ, wọn kò sì sọ̀rọ̀ sí mi. Nígbà tí a dé ilé rẹ̀ lọ́hùn-ún tí mo fẹ́ẹ́ jókòó, Baba-onírùngbọ̀n ṣẹ́ ojú sí mi pé kí n má ṣe bẹ́ẹ̀, ṣùggbọ́n ohun tí ó yà mí lẹ́nu jùlọ nínú ilé náà jẹ́ méjì. Èkínní ni pé ni ẹ̀gbẹ́ ògiri ilé náà ní apá ọ̀tún orúkọ gbogbo àìsàn tí ó lè pa ènìyàn ló wà nìbẹ̀ àti èyí tí ó kéré pátápátá lójú ẹni àti èyí ó ba ni lẹ́rù púpọ̀, gbogbo orúkọ wọn pé ṣánṣán sí ẹ̀gbẹ́ ògiri. Nígbà tí mo sì wo ìsàlẹ̀ orúkọ wọn-ọnnì mo rí ọ̀rọ̀ wọ̀nyí tí wọ́n kọ tí ó sí tóbi gàdàgbàgadagba. Èerí ara, èérí ibùgbé, èérí aṣọ, èérí oúnjẹ, èérí ẹ̀fúùfù, èérí àpòlòkú ẹni, àìyàgbẹ́ lákòókò, àti ìwà àìbikítà nígbà tí àìsàn bá ṣẹ̀ṣẹ̀ bẹ̀rẹ̀ – àwọn wọ̀nyí ni ó ń mú èyí tí ó pọ̀ jù nínú àwọn ọmọ ènìyàn kúrò ní òde ayé ní ìgbà òwúrọ̀ àti ní ìgbà ọ̀sán gangan wọn.’
Iku n bo lodo wa. Bab-onirungbon ati emi naa si n to o lo. Bigba ti a pade re o ki Baba-onirungbon sugbon ko ki mi. Lehin eyi, o yipada o n ba ona ile re lo, awa naa n tele e, bel ni oun ati Baba-onrungbon n soro bi won ti n lo, won ko si soro si mi. Nigba ti a de ile re lohun-un ti mo fee jokoo, Baba-onirungbon se oju si mi pe ki n ma se bee, suggbon ohun ti o ya mi lenu julo ninu ile naa je meji. Ekinni ni pe ni egbe ogiri ile naa ni apa otun oruko gbogbo aisan ti o le pa eniyan lo wa nibe ati eyi ti o kere patapata loju eni ati eyi o ba ni leru pupo, gbogbo oruko won pe sansan si egbe ogiri. Nigba ti mo si wo isale oruko won-onni mo ri oro wonyi ti won ko ti o si tobi gadagbagadagba. Eeri ara, eeri ibugbe, eeri aso, eeri ounje, eeri efuufu, eeri apoloku eni, aiyagbe lakooko, ati iwa aibikita nigba ti aisan ba sese bere – awon wonyi ni o n mu eyi ti o po ju ninu awon omo eniyan kuro ni ode aye ni igba owuro ati ni igba osan gangan won.’